Bolesti v podbrušku po začatí užívania lieku Zlynda.
Dobrý deň, po užívaní tabletky Zlynda na 4 deň som začala mať bolesti v podbrušku ( tlaky, pichanie) sú to bolesti , ktoré prichádzajú a odchádzajú ako male kontrakcie, je to v poriadku alebo je to vedľajší účinok na tento liek.? Nikdy predtým som neužívala takúto Antikoncepciu
Dobrý deň.
Ďakujeme za Vašu otázku.
Bolesť v podbrušku nie je uvádzaná v zozname nežiadúcich účinkov antikoncepcia Zlynda. Ako častý nežiadúci účinok je uvádzaná bolesť brucha a ako menej častý nežiadúci účinok je uvádzaná bolesť panvy. Preto sa buďto môže jednať o vedľajší účinok, ktorý ešte nebol popísaný alebo môžu tieto príznaky súvisieť s iným zdravotným problémom.
O výskyte akýchkoľvek vedľajších účinkov je vždy potrebné upovedomiť predovšetkým predpisujúceho lekára, ktorý zváži ďalší postup.
Prajem Vám pekný zvyšok dňa.
S pozdravom
PharmDr. Patrícia Čečková